b'\n_START_ARTICLE_\nFirda Tidend\n_START_SECTION_\nHistorie\n_START_PARAGRAPH_\nAvisa ble stiftet som et kamporgan for kampanjene til bondebevegelsen i 1924, som f\xc3\xb8rst og fremst kjempet for \xc3\xa5 bedre levevilk\xc3\xa5rene for b\xc3\xb8ndene og bygdene, og var et direkte resultat av stiftelsen av Bondepartiet i 1920. Johan Lid ble den f\xc3\xb8rste redakt\xc3\xb8ren for avisa, og den f\xc3\xb8rste utgaven kom ut den 1. juli til en sv\xc3\xa6rt begrenset leserkrets. Avisa ble etter hvert en seri\xc3\xb8s konkurrent til den moderat konservative lokalavisa Nordfjord, som hadde kommet ut p\xc3\xa5 Sandane siden 1896. Et aksjeselskap drev Firda Tidend den f\xc3\xb8rste tiden, men etter \xc3\xb8konomiske problemer tok Anders \xc3\x98vreseth over hele virksomheten i 1930. Han satt som disponent og redakt\xc3\xb8r til sin d\xc3\xb8d i 1966. Reidar Mardal var konstituert bladstyrer for de to neste utgivelsene. _NEWLINE_I 1967 ble Firda Tidend reorganisert og ble til lokalavis for Gloppen og J\xc3\xb8lster. Senterpartiet gikk inn som hovedaksjon\xc3\xa6r i L/L Senterpartiavisa som tok over virksomheten. Det \xc3\xb8vrige eies av enkeltpersoner og det lokale handelslaget. Tidligere redakt\xc3\xb8r \xc3\x98vresets etterkommere eier i dag vel 5 prosent av aksjene.   _NEWLINE_Avisa hadde i mange \xc3\xa5r redaksjonen i samlokaler med trykkeriet Solglimt Trykkeri, i Bukta, s\xc3\xb8r for Sandane sentrum. I 1981 overtok L/L Senterpartiavisa ogs\xc3\xa5 Solglimt Trykkeri. Senere har avisredaksjonen flyttet til nye lokaler, sentralt plassert i Sandane sentrum.'